CELEX: E2004J0003
Language: et
Date: 2004-12-14
Title: Kohtuotsus —  14. detsember 2004 , kohtuasjas E-3/04 Tsomakas Athanasios ja teised ning seotud menetlusse astujana Odfjell ASA ning Norra riik, keda esindab Rikstrygdeverket (riiklik kindlustusvalitsus)  (Töötajate liikumisvabadus — võõrtöötajate sotsiaalkindlustus — määruse 1408/71 II jaotis — vorm E 101 — EMP lepingu artikkel 3)

23.2.2006   
            
            
               ET
            
            
               Euroopa Liidu Teataja
            
            
               C 45/12
            
         
      KOHTUOTSUS
   
   14. detsember 2004,
   kohtuasjas E-3/04 Tsomakas Athanasios ja teised ning seotud menetlusse astujana Odfjell ASA ning Norra riik, keda esindab Rikstrygdeverket (riiklik kindlustusvalitsus)
   
      (Töötajate liikumisvabadus — võõrtöötajate sotsiaalkindlustus — määruse 1408/71 II jaotis — vorm E 101 — EMP lepingu artikkel 3)
   
   (2006/C 45/08)
   Kohtuasjas E-3/04, Tsomakas Athanasios ja teised ning seotud menetlusse astujana Odfjell ASA vs Norra riik, keda esindab Rikstrygdeverket (riiklik kindlustusvalitsus) taotles Gulatingi lagmannsrett (Gulatingi apellatsioonikohus) kohtult määrust (EMÜ) nr 1408/71 käsitlevat tõlgendust, kohus koosseisus esimees Carl Baudenbacher ning kohtunikud Per Tresselt ja Thorgeir Örlygsson (ettekandev kohtunik), langetas 14. detsembril 2004 järgmise regulatiivosaga otsuse:
   Ei ole kooskõlas määruse (EMÜ) nr 1408/71, (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes), mida on muudetud ja millele viidatakse EMP lepingu VI lisapunktis 1, II jaos sisalduvate kollisiooninormidega, et lipuriik lähtub eeldusest, et asukohariigi õigusaktide kohaldamiseks artikli 14b lõike 4 alusel peab asukohariik olema välja andnud vormi E 101 või teatise, mis sisaldab vormiga E 101 võrdväärset informatsiooni, ja et selliste dokumentide puudumise korral peaks kohaldama lipuriigi õigusakte artikli 13 lõike 2 punkti c alusel.